Az elektronikus tulajdoni lap évente két alkalommal ingyenesen igényelhető. E-hiteles tulajdoni lapot ingatlanépítés és -vásárlás esetén, valamilyen állami támogatás kérelmezése miatt, illetve a hagyatéki, a gyámügyi, a kisajátítási, a részarány földtulajdonhoz kötődő és az osztatlan közös tulajdon megszüntetését célzó eljárásokhoz érdemes lekérni. A közigazgatási hatósági, a bírósági és az ügyészségi eljárások bizonyos típusa esetében sem kell fizetni a tulajdoni lapért. Ne felejtsd el, hogy egy évben a harmadik lekérdezés már pénzbe kerül, ez jelenleg 4 800 forint ingatlanonként.